नई दिल्‍ली। अगर आप कम कीमत में घर या कार खरीदना चाहते हैं तो आपके पास यह बहुत अच्‍छा मौका है। आप आधे से भी कम कीमत पर घर और कार खरीद सकते हैं। अच्‍छी बात यह है कि इस खरीददारी में किसी तरह की धोखाधड़ी की कोई संभावना नहीं है। क्‍योंकि यह मौका बैंकों द्वारा दिया जा रहा है। दरअसल, जब लोग होम लोन या कार लोन की किश्‍त नहीं देते तो बैंक उनकी नीलामी कर देता है। इस नीलामी में कोई भी हिस्‍सा ले सकता है। बैंक द्वारा एक रिजर्व प्राइस रखा जाता है, जिस पर नीलामी शुरू होती है, आप भी उस नीलामी में हिस्‍सा लेकर सस्‍ती कीमत पर घर या कार खरी सकते हैं।